**Acorduri**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Am prins acordul de vioară

Şi paşii tăi ce fug la mine-n piept,

Voi fi arcuş, seară de seară,

În simfonii pe care le recept.

În suflet am numai iubire,

Chiar dacă valuri se tot sparg de stânci,

Dorind din zbor să mai răsfire

Şi visele cu rădăcini adânci.

Aş vrea să te ascund în palmă

Când te privesc cum străluceşti subit,

Să te acopăr cu o talmă,

Cu versurile ce le-ai zămislit.

- Am alergat spre orizonturi

Atât de vaste pân-am obosit,

O luptă dincolo de fronturi

Am dus cu mine până la sfârşit.

Am exersat perfecţiunea

Unui poem sublim, desăvârşit,

Nemăsurând dimensiunea

Miracolului de-a te fi-ntâlnit.

În nopţi senine-n care cerul

Cântă romanţe vechi, necunoscute,

O stea învăluie misterul

Şi-o rog în taină fruntea să-ţi sărute.

Ioan Grigoraș Liliana Trif

Din volumul Ești poezia sufletului meu -

Editura Rovimed Publishers Bacău - 2014